NWR คว้างานปรับปรุงระบบระบายน้ำพระราชวังสวนจิตรลดามูลค่า 15.2 ลบ.
NWR คว้างานปรับปรุงระบบระบายน้ำพระราชวังสวนจิตรลดามูลค่า 15.2 ลบ.
26 ม.ค. 2559

นางวัฒนา สัมนาวงศ์ กรรมการและรองกรรมการผู้จัดการอาวุโส บริษัท เนาวรัตน์พัฒนาการ จำกัด (มหาชน) หรือ NWR เปิดเผยว่า บริษัทได้ร่วมลงนามในสัญญาก่อสร้างกับสำนักการระบายน้ำ กรุงเทพมหานคร เพื่อดำเนินงานปรับปรุงระบบระบายน้ำพระราชวังสวนจิตรลดา (โครงการ 2) มูลค่างาน 15.2 ล้านบาท ระยะเวลาก่อสร้าง 240 วัน
ลักษณะงานก่อสร้างประกอบด้วย สร้างท่อระบายน้ำ สร้างบ่อพักพร้อมประตูปิดกั้นน้ำ สร้างท่อลอด ปรับปรุงฝารางระบายน้ำ ซ่อมถนน ปรับปรุงอาคารสำนักงานจำนวน 1 แห่ง ปรับปรุงบ่อสูบน้ำ จัดหาและติดตั้งเครื่องสูบน้ำ และจัดหาอาคารที่พักเจ้าหน้าที่ จำนวน 1 ตู้